Pirkimo sąlygų 8 priedas „Sutarties projektas“

**Rangos sutartis**

**Rangos Sutartis Nr. 25-36**

**Vandentiekio ir nuotekų šalinimo tinklų Šlapaberžės g., Gėlių g., Saulėtekio g. bei nuotekų tinklų Miškų g. ir Žalioji g., Šlapaberžės k., Kėdainių r. statyba.**

UAB „Kėdainių vandenys“, juridinio asmens kodas 161186428, adresas: Dotnuvos g. 5, LT-57177 Kėdainiai (toliau sutartyje vadinamas „Užsakovu“),

ir

UAB „Požeminės linijos“, juridinio asmens kodas: 160427431, adresas: Energetikų g. 42, LT 52485 Kaunas

(toliau sutartyje vadinamas „Rangovu“), atstovaujantis kitą sutarties šalį, sudarė šią sutartį.

1. Šioje Sutartyje žodžiai ir išsireiškimai (frazės) turi tokias pačias reikšmes, kokios jiems suteiktos Konkrečiose ir Bendrosiose sutarties sąlygose.
2. Turi būti laikoma, kad toliau išvardinti dokumentai sudaro šią Sutartį ir yra suprantami ir aiškintini kaip jos sudedamosios dalys (nurodyta svarbos tvarka):
   1. Rangos Sutartis;
   2. Pasiūlymo raštas;
   3. Konkrečiųjų sąlygų A dalis „Sutarties duomenų dalis“;
   4. Konkrečiųjų sąlygų B dalis „Specialiosios nuostatos“;
   5. Bendrosios sutarties sąlygos;
   6. Techninė specifikacija;
   7. Brėžiniai;
   8. Žiniaraščiai;
   9. Kiti Sutartį sudarantys dokumentai.
3. Rangovas įsipareigoja Užsakovui tinkamai atlikti ir baigti darbus per ***12 mėn.*** nuo darbo pradžios Programoje nustatytais terminais bei ištaisyti bet kuriuos jų defektus, laikantis sutarties ir LR Civilinio kodekso nuostatų.
4. Užsakovas įsipareigoja sumokėti **Sutarties kainą** Rangovui, atsižvelgdamas į Darbų vykdymą bei jų baigimą ir bet kurių defektų ištaisymą per tą laiką ir tuo būdu, kurie yra numatyti šioje sutartyje.
5. PVM bus mokamas Rangovui pagal galiojančius Lietuvos Respublikos teisės aktus bei tarptautinius susitarimus, susijusius su šios programos įgyvendinimu.
6. **Priimta sutarties suma** (be PVM) sudaro:

**599 148,31 Eur, (suma žodžiais Penki šimtai devyniasdešimt devyni tūkstančiai vienas šimtas keturiasdešimt aštuoni eurai, 31 centas),**

**Pridėtinės vertės mokestis skaičiuojamas ir apmokamas vadovaujantis Lietuvos Respublikoje galiojančiais teisės aktais**

**PVM sudaro:**

**125 821,15 Eur, (suma žodžiais Vienas šimtas dvidešimt penki tūkstančiai aštuoni šimtai dvidešimt vienas euras, 15 centų)**

**Priimtą sutarties sumą** (su PVM) sudaro:

**724 969,46 Eur, (suma žodžiais Septyni šimtai dvidešimt keturi tūkstančiai devyni šimtai šešiasdešimt devyni eurai, 46 centai)**

1. Užsakovas mokėjimus darys eurais.
2. Užsakovas įsipareigoja sumokėti Rangovui už faktiškai atliktus ir priimtus darbus pagal Žiniaraščiuose nurodytas kainas.
3. Rangovas įsipareigoja Užsakovui tinkamai atlikti ir baigti darbus pagal Rangovo pasiūlyme nurodytą kainą. Atlikus darbus Rangovas turės parengti išpildomąją dokumentaciją, pateikti eksploatavimo ir priežiūros instrukcijas, ir gauti statybos užbaigimo aktą.
4. Darbų kainos apskaičiavimo būdas – fiksuota kaina. Į darbų kainą įskaičiuotos visos su darbų atlikimu susijusios tiesioginės bei netiesioginės išlaidos, mokesčiai ir rinkliavos (neįskaitant PVM).
5. Pridėtinės vertės mokestis skaičiuojamas ir apmokamas vadovaujantis Lietuvos Respublikoje galiojančiais teisės aktais. Pasikeitus pridėtinės vertės mokesčio tarifui, priimta sutarties suma nėra keičiama. Tarifo pasikeitimas turės įtakos tik tiems darbams arba jų daliai, kurie buvo atlikti po tos dienos, kai įsigaliojo naujai taikomo pridėtinės vertės mokesčio tarifo dydis.
6. Sutartis įsigalioja tą dieną, kai Rangovas pateikia atlikimo užtikrinimą. Būtina Rangos sutarties įsigaliojimo sąlyga – teigiamas sprendimas projekto „Geriamojo vandens tiekimo bei nuotekų tvarkymo paslaugų prieinamumo didinimas Kėdainių rajone“ finansavimo skyrimo pagal 2021–2030 metų Lietuvos Respublikos aplinkos ministerijos pažangos priemonės Nr. 02-001-06-07-02-(RE)-22-( LT022-02-04-01) „Didinti geriamojo vandens tiekimo ir nuotekų tvarkymo paslaugų prieinamumą“ kvietimą Nr. 22-203-P „Geriamojo vandens tiekimo ir nuotekų tvarkymo paslaugų prieinamumo didinimas Kaišiadorių ir Kėdainių rajono savivaldybėse“, t. y. negavus finansavimo pagal 2021–2030 metų Lietuvos Respublikos aplinkos ministerijos pažangos priemonės Nr. 02-001-06-07-02-(RE)-22-( LT022-02-04-01) „Didinti geriamojo vandens tiekimo ir nuotekų tvarkymo paslaugų prieinamumą“ kvietimą Nr. 22-203-P „Geriamojo vandens tiekimo ir nuotekų tvarkymo paslaugų prieinamumo didinimas Kaišiadorių ir Kėdainių rajono savivaldybėse“ Rangos sutartis neįsigalioja.
7. Sutartis pasibaigia, kai visos sutarties šalys įvykdo savo įsipareigojimus.
8. Užsakovo paskirtas asmuo, atsakingas už pirkimo sutarties vykdymą yra: [vardas, pavardė, pareigos]. Užsakovo paskirtas asmuo.
9. Ši sutartis sudaryta lietuvių kalba 2 egzemplioriais, kurių kiekvienas, pasirašytas visų sutarties šalių, laikomas originalu ir turi vienodą teisinę galią. Po vieną šiame punkte apibūdintą Sutarties egzempliorių įteikiama kiekvienai Šaliai.
10. Šalių parašai:

|  |  |
| --- | --- |
| **UŽSAKOVAS**:  UAB „Kėdainių vandenys“  Dotnuvos g. 5, LT-57177  Kėdainiai  Įmonės k. 161186428  PVM k. LT611864219  Tel. +370-347-51341  El. p. admin@kedainiuvandenys.lt  A/s LT937300010002518830  AB Swedbank  Banko k. 73000  (pareigos)  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (vardas, pavardė) | **RANGOVAS**:  UAB „Požeminės linijos“  Energetikų g. 42, LT 52485 Kaunas  Įmonės k. 160427431  PVM k. LT604274314  Tel. +370 37 338676  El. p. info@poli.lt  A/s LT327290000002467224  AB Citadele bankas  Banko k. 72900  Vykdomasis direktorius  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Andrius Kazickas |

**Bendrosios sutarties sąlygos**

**DĖL VANDENTIEKIO IR NUOTEKŲ ŠALINIMO TINKLŲ NAUJOS STATYBOS**

Bendrosios sutarties sąlygos yra:

*Fédération Internationale des Ingénieurs-Conseils* (FIDIC)

Užsakovo suprojektuotų statybos ir inžinerinių darbų, elektros ir mechanikos įrenginių

**statybos bei įrangos sutarties sąlygos**

FIDIC „Raudonoji“ knyga

Pirmas leidimas lietuvių kalba, 2022

ISBN 978-609-417-234-2

**Bendrųjų sutarties sąlygų taikymas**

1. Bendrosios FIDIC sutarties sąlygos taikomos sutinkamai su STR 1.06.01:2016 „Statybos darbai. Statinio statybos priežiūra“ (2016-12-02 įsakymas Nr. D1-848) 2 punkto nuostatomis.
2. Esant kokiems nors prieštaravimams ar neatitikimams tarp atitinkamų Bendrųjų sutarties sąlygų ir Konkrečių sutarties sąlygų straipsnių, viršenybę turi Konkrečios sutarties sąlygos. Straipsnių nuostatos, nepakeistos Konkrečiose sutarties sąlygose, galioja tokios redakcijos, kokia jos yra pateiktos Bendrosiose sutarties sąlygose.
3. Sutarties bendrosios sąlygos nėra pridedamos, jas galima įsigyti iš oficialių FIDIC dokumentų platintojų Lietuvoje.

**KONKREČIųjų SĄLYGų A dalis – sutarties duomenų dalis**

**SUTARTIES DUOMENŲ DALIS**

|  |  |  |
| --- | --- | --- |
| **Punktas** | **Pateiktini duomenys** | **Duomenys** |
| 1.1.23. | Inžinieriaus pavadinimas (arba vardas ir pavardė) ir adresas |  |
| 1.1.80. | Užbaigimo terminas | 12 mėnesių |
| 1.1.81. | Užsakovo pavadinimas ir adresas | UAB „Kėdainių vandenys“, juridinio asmens kodas 161186428, kurios registruota buveinė yra Dotnuvos g. 5, LT-57177 Kėdainiai |
| 1.4. | Pagrindinė kalba | Lietuvių kalba |
| 1.15. | Bendra Rangovo atsakomybė Užsakovui pagal Sutartį | Sutarties suma (Eur su PVM) |
| 4.2. | Prievolių įvykdymo užtikrinimas (procentinė Priimtos sutarties sumos dalis (be PVM)) | 5 (penki) proc. |
| 8.8. | Netesybos dėl vėlavimo, mokamos už kiekvieną vėlavimo dieną | 0,05 proc. Sutarties vertės |
| 12.2. | Didžiausia Netesybų dėl vėlavimo suma | 20 (dvidešimt) procentų Sutarties vertės (su PVM) |
| 14.2. | Bendra išankstinio mokėjimo suma (procentinė Priimtos sutarties sumos dalis) | Iki 30 (trisdešimt) procentų Sutarties vertės (be PVM) |
| 14.3b. | Apmokėjimo terminas | 30 (trisdešimt) dienų |
| 14.3 (iii) | Sulaikomų pinigų riba (procentinė Priimtos sutarties sumos dalis) | 5 (penki) proc. |

**KONKREČIųjų SĄLYGų B dalis – SPECIALIOSIOS NUOSTATOS**

Sutarties sąlygos apima Bendrąsias sąlygas, kurios yra Statybos sutarties sąlygų (2 laida, 2017 m. su 2022 m. pakeitimais), paskelbtų „Federation Internationale des Ingenieurs-Conseils“ (Tarptautinės inžinierių konsultantų federacijos) (FIDIC), dalis, Sutarties duomenų dalį (Konkrečiųjų sąlygų A dalis) ir šias Specialiąsias nuostatas (kurios apima minėtų Bendrųjų sąlygų pakeitimus ir papildymus.

Specialiosiose nuostatose (Konkrečiųjų sąlygų B dalis) esančios nuostatos yra viršesnės už atitinkamas Bendrųjų sąlygų punktų nuostatas, o Sutarties duomenų (Konkrečiųjų sąlygų A dalis) nuostatos yra viršesnės už Specialiąsias nuostatas (Konkrečiųjų sąlygų B dalis).

|  |  |  |
| --- | --- | --- |
| **1 straipsnis. Bendrosios nuostatos** | | |
| **1.1. punktas** | | **Sąvokos** |
| **1.1.25.** | |  |
|  | | **Naujos sąvokos 1.1.25.**  **„1.1.25. a) VPĮ –** Lietuvos Respublikos viešųjų pirkimų įstatymas  **1.1.25. b) PĮ -** Lietuvos Respublikos pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų įstatymas“ |
| **1.1.58.** | | **Priimta sutarties suma** |
|  | | ***Pakeisti papunkčio 1.1.58. pavadinimą į „Pradinė sutarties vertė” ir išdėstyti jį taip:***  **„Pradinė sutarties vertė“** – Sutartyje nurodyta Sutarties vertė (be PVM), neatsižvelgiant į Sutarties pakeitimus po jos sudarymo. |
| **1.5 punktas** | | **Dokumentų pirmumas** |
|  | | ***Pakeisti 1.5 punkto pirmos pastraipos antrą sakinį ir išdėstyti jį taip:***  Prieštaravimų, dviprasmybių ar neatitikimų atvejais nustatomas toks dokumentų pirmumas:   1. Rangos Sutartis; 2. Pasiūlymo raštas; 3. Konkrečiųjų sąlygų A dalis „Sutarties duomenų dalis“; 4. Konkrečiųjų sąlygų B dalis „Specialiosios nuostatos“; 5. Bendrosios sutarties sąlygos; 6. Techninė specifikacija; 7. Brėžiniai; 8. Žiniaraščiai; 9. Kiti Sutartį sudarantys dokumentai. |
| **1.6 punktas** | | **Rangos sutartis** |
|  | | ***Pakeisti 1.6 punktą „Rangos sutartis“ ir jį išdėstyti taip:***  Rangos sutartis turi būti parengta pagal formą, kuri pridėta prie pirkimo dokumentų. Sudarant Rangos sutartį, įstatymo numatomas registracijos ir kitas mokesčių išlaidas (jeigu yra) padengia Užsakovas. |
| **1.12 punktas** | | **Konfidenciali informacija** |
|  | | ***Papildyti 1.12 punktą pastraipa:***  Savo atsakomybių ribose kiekviena Šalis privalo užtikrinti, kad būtų laikomasi Lietuvos Respublikos įstatymų. |
| **2 straipsnis. Užsakovas** | | |
| **2.2 punktas** | **Pagalba** | |
|  | ***Papildyti 2.2. punktą antra pastraipa ir išdėstyti ją taip:***  Statybą leidžiantį dokumentą gauna Užsakovas ir perduoda jį Rangovui ne vėliau, nei Šalys pasirašo Statybvietės perdavimo-priėmimo aktą.  ***Papildyti 2.2. punktą trečia pastraipa ir išdėstyti ją taip:***  Rangovas savo lėšomis privalo gauti visus reikalingus leidimus iš atitinkamų valstybės ir/ar savivaldybės įstaigų. Tokie leidimai apima leidimus eismo nukreipimams, kelių uždarymo leidimai, gyvenimo ir darbo leidimai, leidimai radijo ryšio priemonėms, leidimai žemės darbams ar inžinerinių tinklų perkėlimui, aplinkosaugos leidimai ir kt. | |
| **4 straipsnis. Rangovas** | | |
| **4.2 punktas** | | **Prievolių įvykdymo užtikrinimas** |
|  | | ***Pakeisti 4.2. punktą ir išdėstyti jį taip:***  Šalių prievolių pagal Sutartį įvykdymas yra užtikrinamas Sutarties įvykdymo užtikrinimu, garantinių įsipareigojimų įvykdymo užtikrinimu, avanso grąžinimo užtikrinimu, sulaikoma suma ir netesybomis.  4.2.1. Sutarties įvykdymo užtikrinimas  Rangovas privalo per 10 darbo dienų po to kai Užsakovas informuoja Rangovą apie Užsakovo projektui „Geriamojo vandens tiekimo bei nuotekų tvarkymo paslaugų prieinamumo didinimas Kėdainių rajone“ skirtą finansavimą pateikti Užsakovui ne mažesnį nei **5 proc.** Pradinės sutarties vertės (Eur be PVM**)** **banko** išduotą besąlyginį Sutarties įvykdymo užtikrinimą, atitinkantį šiame straipsnyje nurodytas sąlygas (**Sutarties įvykdymo užtikrinimas**).  Sutarties įvykdymo užtikrinimo sąlygos:  a) Sutarties įvykdymo užtikrinimas turi būti besąlyginis, neatšaukiamas, pirmo pareikalavimo banko (garanto) įsipareigojimas sumokėti Užsakovui jo reikalaujamą sumą, jeigu Užsakovas pateikia mokėjimo reikalavimą ir jame nurodo, (i) kad Rangovas pažeidė savo įsipareigojimą (-us) pagal Sutarties sąlygas, ir (ii) Rangovo padarytus pažeidimus, įskaitant nesumokėtas netesybas už Darbų vėlavimą.  b) Sutarties įvykdymo užtikrinimas turi būti išduotas: (a) Europos Sąjungoje licencijuoto banko; arba (b) banko iš trečiosios šalies, kurie užtikrinimo išdavimo dieną turi turėti bent vienos tarptautinių reitingų agentūros patvirtintą investicinio lygio reitingą, ne mažesnį kaip: Standard & Poor’s – „A-“, Fitch – „A-“, Moody’s – „A3“ arba lygiavertį; reitingą turi atitikti bankas, kuri išdavė užtikrinimą, arba bendrovių grupė, kuriai jie priklauso;  c) Sutarties įvykdymo užtikrinimas turi būti surašytas lietuvių arba anglų kalba (ir išverstas į lietuvių kalbą);  d) Jeigu vykdant Sutartį Sutarties kaina tampa didesnė negu pradinės sutarties vertė, Rangovas privalo padidinti Sutarties įvykdymo užtikrinimo sumą, kad ji būtų ne mažesnė, negu 5 procentai nuo Sutarties kainos be PVM, ir pateikti tą patvirtinančius dokumentus Užsakovui per 10 darbo dienų nuo susitarimo, pagal kurį padidėja Sutarties kaina, sudarymo dienos. Rangovas privalo tokia pačia tvarka padidinti Sutarties įvykdymo užtikrinimo sumą kiekvieną kartą, kai padidėja Sutarties kaina; Užsakovas turi teisę sulaikyti mokėjimus Rangovui iki tol, kol Rangovas pateikia Užsakovui Sutarties įvykdymo užtikrinimą, kurio suma yra padidinta. Užsakovas turi teisę sulaikyti ne daugiau, negu suma, kuria Rangovas privalo padidinti Sutarties įvykdymo užtikrinimą.  e) Užsakovo sutikimu gali būti pateikiami keli daliniai Sutarties įvykdymo užtikrinimai, kurių bendra suma yra ne mažesnė, nei reikalaujama. Rangovo sutartinių įsipareigojimų neįvykdymo atveju Rangovas turi teisę nurodyti Užsakovui, pagal kurį dalinį Sutarties įvykdymo užtikrinimą Užsakovas turėtų pateikti reikalavimą pirmiausiai, bet tai neriboja Užsakovo teisės pateikti reikalavimus pagal kitus dalinius Sutarties įvykdymo užtikrinimus;  f) Sutarties įvykdymo užtikrinimo suma turi būti nurodoma ir išmokama eurais;  g) Reikalaujama pagal Sutarties įvykdymo užtikrinimą suma turi būti išmokama ne vėliau nei per 10 dienų po Užsakovo mokėjimo reikalavimo pateikimo garantui;  h) Sutarties įvykdymo užtikrinimas turi įsigalioti ne vėliau negu jo pateikimo Užsakovui dieną;  i) Sutarties įvykdymo užtikrinime nurodytas jo galiojimo terminas turi būti ne trumpesnis negu 30 dienų po numatomos viso objekto darbų perdavimo-priėmimo akto sudarymo dienos. Rangovas privalo užtikrinti, kad Sutarties įvykdymo užtikrinimas galiotų ir būtų teisiškai įvykdomas nuo jo išdavimo dienos iki tol, kol sueis 30 dienų terminas po to, kai užbaigus visus Darbus bus sudarytas Darbų perdavimo-priėmimo aktas;  j) Jeigu likus 30 dienų iki Sutarties įvykdymo užtikrinimo galiojimo pabaigos paaiškėja, kad Sutarties įvykdymo užtikrinime nurodytas jo galiojimo terminas yra trumpesnis nei reikalaujama, Rangovas privalo pratęsti Sutarties įvykdymo užtikrinimo galiojimą ir pateikti Užsakovui tai patvirtinantį dokumentą ne vėliau negu likus 14 dienų iki Sutarties įvykdymo užtikrinimo galiojimo pabaigos;  k) Jeigu Užsakovas pagal laiku negauna Sutarties įvykdymo užtikrinimo pratęsimą patvirtinančio dokumento, Užsakovas turi teisę pareikalauti sumokėti visą Sutarties įvykdymo užtikrinimo sumą, kad ją pasiliktų kaip Rangovo sutartinių įsipareigojimų įvykdymo užtikrinimą (užstatą) ir ja pasinaudotų, jeigu Rangovas tinkamai nevykdo savo sutartinių įsipareigojimų. Tuo tikslu Sutarties įvykdymo užtikrinime turi būti numatytas garanto besąlyginis įsipareigojimas sumokėti Užsakovui jo mokėjimo reikalavime nurodytą sumą, jeigu likus 30 dienų iki užtikrinimo galiojimo pabaigos nėra sudarytas Objekto (paskutiniosios Dalies) Darbų perdavimo-priėmimo aktas, Rangovas nepratęsė užtikrinimo galiojimo termino ir (arba) nepateikė Užsakovui tą patvirtinančio dokumento likus 14 dienų iki užtikrinimo galiojimo pabaigos;  l) Sutarties įvykdymo užtikrinime turi būti numatytas garanto besąlyginis įsipareigojimas sumokėti Užsakovui jo mokėjimo reikalavime nurodytą sumą tiek kompensuoti Užsakovo jau patirtoms išlaidoms dėl Rangovo pažeidimų, tiek apmokėti realioms būsimoms Užsakovo išlaidoms;  m) Sutarties įvykdymo užtikrinimo suma gali būti mažinama tik garanto išmokėtomis sumomis;  n) Sutarties įvykdymo užtikrinimas gali būti pervestas į UAB „Kėdainių vandenys“ (įmonės kodas 161186428) sąskaitą banke.    4.2.2. Garantinių įsipareigojimų įvykdymo užtikrinimas Rangovas turi pateikti garantinių įsipareigojimų įvykdymo užtikrinimą, ne mažesnei kaip **5 (penkių) procentų** Statybos kainos (Statybos kaina – pagal Sutartį mokėtina galutinė bendra suma) (su PVM) sumai. Garantinių įsipareigojimų įvykdymo užtikrinimas turi būti besąlyginis, neatšaukiamas, pirmo pareikalavimo banko (garanto) arba draudimo bendrovės (draudiko) įsipareigojimas sumokėti Užsakovui jo reikalaujamą sumą, jeigu Užsakovas pateikia mokėjimo reikalavimą ir jame nurodo: (i) kad Rangovas pažeidė savo įsipareigojimą ištaisyti defektą (-us) ar žalą, už kuriuos jis yra atsakingas pagal Sutartį, arba tinkamai neįvykdė kito garantinio įsipareigojimo pagal Sutartį, įskaitant atvejus, kai Rangovas yra nemokus, jo atžvilgiu yra pradėtos bankroto procedūros arba Rangovas likviduotas dėl bankroto, ir (ii) tokio defekto (-ų), žalos ar kitokio Rangovo įsipareigojimo (-ų) pagal Sutartį pažeidimo pobūdį;Laidavimo draudimo atveju draudžiamuoju įvykiu turi būti laikomas pirmasis Užsakovo pareikalavimas sumokėti draudimo išmoką dėl garantinių įsipareigojimų neįvykdymo;Garantinių įsipareigojimų įvykdymo užtikrinimas turi būti išduotas: (a) Europos Sąjungoje licencijuoto banko arba draudimo bendrovės, arba (b) banko ar draudimo bendrovės iš trečiosios šalies, kurie užtikrinimo išdavimo dieną turi turėti bent vienos tarptautinių reitingų agentūros patvirtintą investicinio lygio reitingą, ne mažesnį kaip: Standard & Poor’s – „A-“, Fitch – „A-“, Moody’s – „A3“ arba lygiavertį; reitingą turi atitikti bankas arba draudimo bendrovė, kuri išdavė užtikrinimą, arba bendrovių grupė, kuriai jie priklauso;Garantinių įsipareigojimų įvykdymo užtikrinimas turi būti surašytas lietuvių arba anglų kalba (ir išverstas į lietuvių kalbą);Reikalaujama pagal Garantinių įsipareigojimų įvykdymo užtikrinimą suma turi būti išmokama ne vėliau nei per 10 dienų po Užsakovo mokėjimo reikalavimo pateikimo garantui arba draudikui;Garantinių įsipareigojimų įvykdymo užtikrinimas turi įsigalioti ne vėliau negu Garantinių terminų pradžios dieną;Jeigu likus 30 dienų iki Garantinių įsipareigojimų įvykdymo užtikrinimo galiojimo pabaigos paaiškėja, kad Garantinių įsipareigojimų įvykdymo užtikrinime nurodytas jo galiojimo terminas yra trumpesnis nei reikalaujama, Rangovas privalo pratęsti Garantinių įsipareigojimų įvykdymo užtikrinimo galiojimą ir pateikti Užsakovui tai patvirtinantį dokumentą ne vėliau negu likus 14 dienų iki Garantinių įsipareigojimų įvykdymo užtikrinimo galiojimo pabaigos;  Jeigu Užsakovas laiku negauna Garantinių įsipareigojimų įvykdymo užtikrinimo pratęsimą patvirtinančio dokumento, Užsakovas turi teisę pareikalauti sumokėti visą Garantinių įsipareigojimų įvykdymo užtikrinimo sumą, kad ją pasiliktų kaip Rangovo garantinių įsipareigojimų įvykdymo užtikrinimą (užstatą) ir naudotų pašalinti defektams bei jų sąlygotai žalai tais atvejais, kai Rangovas nevykdo savo garantinių įsipareigojimų. Tuo tikslu Garantinių įsipareigojimų įvykdymo užtikrinime turi būti numatytas garanto arba draudiko besąlyginis įsipareigojimas sumokėti Užsakovui jo mokėjimo reikalavime nurodytą sumą, jeigu likus 30 dienų iki užtikrinimo galiojimo pabaigos nėra suėję Garantinių terminų pirmieji 3 metai, Rangovas nepratęsė užtikrinimo galiojimo termino ir (arba) nepateikė Užsakovui tą patvirtinančio dokumento likus 14 dienų iki užtikrinimo galiojimo pabaigos;Garantinių įsipareigojimų įvykdymo užtikrinime turi būti numatytas garanto arba draudiko besąlyginis įsipareigojimas sumokėti Užsakovui jo mokėjimo reikalavime nurodytą sumą tiek kompensuoti Užsakovo jau patirtoms išlaidoms dėl Rangovo pažeidimų, tiek apmokėti realioms būsimoms Užsakovo išlaidoms;Garantinių įsipareigojimų įvykdymo užtikrinimo suma gali būti mažinama tik garanto ar draudiko išmokėtomis sumomis;Turi būti numatyta, kad Užsakovas gali pateikti garantui arba draudikui mokėjimo reikalavimą ir jį teikiančio asmens įgaliojimus įrodančius dokumentus elektroniniu būdu, aiškiai aprašytu Garantinių įsipareigojimų įvykdymo užtikrinime;Turi būti numatyta, kad Užsakovas gali pateikti garantui arba draudikui mokėjimo reikalavimą ir kitus dokumentus tokia kalba, kokia yra išduotas garantinių įsipareigojimų įvykdymo užtikrinimas;Turi būti numatyta, kad Garantinių įsipareigojimų įvykdymo užtikrinimui turi būti taikomi Lietuvos Respublikos įstatymai, banko pateiktam užtikrinimui – Lietuvos Respublikos įstatymai arba Bendrosios garantijų pagal pirmą pareikalavimą taisyklės (Uniform Rules for Demand Guarantees, URDG, ICC Publication No. 758, 2010 m. redakcija); 4.2.3. Avanso grąžinimo užtikrinimas Avanso grąžinimo užtikrinimas turi būti besąlyginė, neatšaukiama, pirmo pareikalavimo garantija arba laidavimo draudimas, pagal kurį garantas arba draudikas įsipareigoja sumokėti Užsakovui jo reikalaujamą sumą, jeigu Užsakovas pateikia mokėjimo reikalavimą ir jame nurodo, kad Rangovas negrąžino sumokėto avanso pagal Sutarties sąlygas, bei sumą, kurios Rangovas negrąžino;Avanso grąžinimo užtikrinimas turi būti išduotas: (a) Europos Sąjungoje licencijuoto banko arba draudimo bendrovės arba (b) banko ar draudimo bendrovės iš trečiosios šalies, kurie užtikrinimo išdavimo dieną turi turėti bent vienos tarptautinių reitingų agentūros patvirtintą investicinio lygio reitingą, ne mažesnį kaip: Standard & Poor’s – „A-“, Fitch – „A-“, Moody’s – „A3“ arba lygiavertį; reitingą turi atitikti bankas arba draudimo bendrovė, kuri išdavė užtikrinimą, arba bendrovių grupė, kuriai jie priklauso;Avanso grąžinimo užtikrinimas turi būti surašytas lietuvių arba anglų kalba (ir išverstas į lietuvių kalbą);Avanso grąžinimo užtikrinimo suma turi būti lygi Rangovo prašomai avanso sumai ir turi būti nurodoma ir išmokama eurais;Reikalaujama pagal avanso grąžinimo užtikrinimą suma turi būti išmokama ne vėliau nei per 10 dienų po Užsakovo mokėjimo reikalavimo pateikimo garantui arba draudikui;Avanso grąžinimo užtikrinimas turi įsigalioti ne vėliau, negu avanso sumokėjimo Rangovui (avanso įskaitymo į Rangovo banko sąskaitą) momentu;Rangovas privalo užtikrinti, kad avanso grąžinimo užtikrinimas galiotų ir būtų įvykdomas iki tol, kol visa avanso suma bus išskaityta iš mokėtinų sumų už atliktus Darbus arba Rangovas grąžins Užsakovui likusią neišskaitytą avanso sumą;Jeigu Rangovas negrąžina Užsakovui avanso likus 30 dienų iki avanso grąžinimo užtikrinimo galiojimo pabaigos, Rangovas privalo pratęsti avanso grąžinimo užtikrinimo galiojimą iki tol, kol bus grąžintas visas avansas. Rangovas privalo pateikti Užsakovui dokumentą, patvirtinantį avanso grąžinimo užtikrinimo galiojimo termino pratęsimą, ne vėliau negu likus 14 dienų iki avanso grąžinimo užtikrinimo galiojimo pabaigos. Jeigu Užsakovas laiku negauna tokio dokumento, Užsakovas turi teisę pagal avanso grąžinimo užtikrinimą pareikalauti sumokėti visą avanso likutį. Avanso grąžinimo užtikrinime turi būti numatytas garanto arba draudiko besąlyginis įsipareigojimas sumokėti Užsakovui negrąžintą avanso sumą, jeigu Rangovas negrąžino Užsakovui viso avanso likus 30 dienų iki avanso grąžinimo užtikrinimo galiojimo termino pabaigos, nepratęsė užtikrinimo galiojimo termino ir (arba) nepateikė Užsakovui tą patvirtinančio dokumento likus 14 dienų iki užtikrinimo galiojimo pabaigos;Avanso grąžinimo užtikrinimo suma gali būti mažinama Rangovo grąžintomis (išskaitytomis) avanso sumomis;Turi būti numatyta, kad Užsakovas gali pateikti garantui arba draudikui mokėjimo reikalavimą ir jį teikiančio asmens įgaliojimus įrodančius dokumentus elektroniniu būdu, aiškiai aprašytu avanso grąžinimo užtikrinime;Turi būti numatyta, kad Užsakovas gali pateikti garantui arba draudikui mokėjimo reikalavimą ir kitus dokumentus tokia kalba, kokia yra išduotas avanso grąžinimo užtikrinimas;Turi būti numatyta, kad avanso grąžinimo užtikrinimui turi būti taikomi Lietuvos Respublikos įstatymai, o banko pateiktam užtikrinimui – Lietuvos Respublikos įstatymai arba Bendrosios garantijų pagal pirmą pareikalavimą taisyklės (Uniform Rules for Demand Guarantees, URDG, ICC Publication No. 758, 2010 m. redakcija);Turi būti numatyta, kad bet kokius ginčus tarp garanto arba draudiko ir Užsakovo, susijusius su avanso grąžinimo užtikrinimu, spręs Lietuvos Respublikos teismai. |
| **5 straipsnis. Subranga** | | |
| **5.1.** | | **Subrangovai** |
|  | | ***Pakeisti 5.1. punktą ir išdėstyti jį taip:***  5.1.1. Subrangovų pasitelkimas ir keitimas   * + 1. Rangovas turi teisę pasitelkti Subrangovus atlikti bet kurią Darbų dalį, išskyrus išimtis, nurodytas Užsakovo užduotyje ir (arba) kituose Pirkimo dokumentuose (jeigu nurodyta).     2. Rangovas įsipareigoja pranešti Užsakovui Sutarties sudarymo metu žinomų Subrangovų vardus ir pavardes arba pavadinimus, juridinių asmenų kodus, kontaktinius duomenis ir jų atstovus, taip pat kiekvienam Subrangovui perduodamų atlikti Darbų tikslų aprašymą, nurodydamas šiuos duomenis Subrangovų sąraše, kurį Rangovas privalo parengti pagal priede Nr. 1 pateiktą formą ir pateikti Užsakovui nedelsiant, bet ne vėliau nei per 10 darbo dienų, po Sutarties įsigaliojimo. Toks Subrangovų sąrašas įsigalioja jo pateikimo Užsakovui dieną. Tik galiojančiame Subrangovų sąraše įrašyti Subrangovai gali būti Subrangovais pagal Sutartį ir tik tokių Subrangovų darbuotojai yra priskiriami Rangovo personalui pagal Sutartį bei gali patekti į statybvietę.     3. Tuo atveju, kai Įstatymai nedraudžia asmeniui tapti Subrangovu Sutarties vykdymo tikslais, Rangovas turi teisę savo nuožiūra įtraukti tokį savo ar Subrangovo pasirinktą Subrangovą į Subrangovų sąrašą. Rangovas turi teisę pakeisti tokį Subrangovą kitu Subrangovu bet kuriuo metu ir nepriklausomai nuo to, kokios aplinkybės nulėmė būtinybę pakeisti tokį Subrangovą, išskyrus atvejus, kai keičiamas Subjektas, kurio pajėgumais remiasi Rangovas.     4. Rangovas privalo nedelsdamas informuoti Užsakovą ir Inžinierių apie Subrangovų sąrašo pakeitimus visu Sutarties vykdymo metu, kaskart pateikdamas atnaujintą Subrangovų sąrašą su paryškintais pakeitimais. Subrangovų sąrašo pakeitimai nelaikomi Sutarties pakeitimu, išskyrus atvejus, kai keičiamas Subjektas, kurio pajėgumais remiasi Rangovas.     5. Pagal Sutarties reikalavimus pakeistas Subrangovų sąrašas įsigalioja tą dieną, kai Rangovas gauna raštišką Užsakovo sutikimą.     6. Rangovas privalo užtikrinti, kad Subrangovai, įtraukti į Subrangovų sąrašą, patys vykdytų jiems priskirtą Darbų dalį, nurodytą Subrangovų sąraše.     7. Jeigu paaiškėja, kad vykdant Sutartį dalyvauja Subrangovas, kuris (a) buvo pasitelktas pažeidžiant Sutartyje nustatytą tvarką, (b) neatitinka jam taikomų Pirkimo dokumentuose nustatytų reikalavimų arba (c) yra Subjektas, kurio pajėgumais remiasi Rangovas, ir vykdo kitokius Darbus, negu jam priskirta Subrangovų sąraše, Rangovas privalo nedelsdamas, bet ne vėliau nei per 1 darbo dieną, nušalinti tokį Subrangovą nuo Sutarties vykdymo ir pašalinti iš statybvietės. Jeigu Rangovas pažeidžia šį punktą daugiau nei tris kartus, tai laikoma esminiu Sutarties pažeidimu, dėl kurio Užsakovas įgyja teisę vienašališkai nutraukti Sutartį.   5.1.2. Rangovo, jungtinės veiklos partnerio ir subjekto, kurio pajėgumais remiasi Rangovas, pakeitimas   * + 1. Jeigu jungtinės veiklos partneris ar Subjektas, kurio pajėgumais remiasi Rangovas, nepateikia pagrįstų įrodymų, kad sugebės tinkamai įvykdyti jam tenkančią Sutarties dalį, Rangovas turi teisę pakeisti jungtinės veiklos partnerį ar Subjektą, kurio pajėgumas remiasi, kitu asmeniu kiekvienu atveju, kai jungtinės veiklos partnerio ar Subjekto, kurio pajėgumais remiasi Rangovas, atžvilgiu egzistuoja kuri nors žemiau išvardinta aplinkybė:        1. jam yra iškelta restruktūrizavimo ar bankroto byla;        2. jam yra inicijuotos ar pradėtos likvidavimo procedūros;        3. jo turtą valdo teismas ar bankroto administratorius;        4. jo veikla yra sustabdyta ar apribota arba jo padėtis pagal šalies, kurioje jis registruotas, teisės aktus yra tokia pati ar panaši;        5. jis su kreditoriais yra sudaręs taikos sutartį (jungtinės veiklos partnerio ar Subjekto, kurio pajėgumais remiasi Rangovas, ir kreditorių susitarimą tęsti tiekėjo veiklą, kai jungtinės veiklos partneris ar Subjektas, kurio pajėgumais remiasi Rangovas, prisiima tam tikrus įsipareigojimus, o kreditoriai sutinka savo reikalavimus atidėti, sumažinti ar jų atsisakyti).     2. Jeigu jungtinės veiklos partneris ar Subjektas, kurio pajėgumais remiasi Rangovas, yra keičiamas egzistuojant šioje Sutartyje ar Pirkimo dokumentuose nustatytoms būtinosioms sąlygoms, Rangovas turi teisę pakeisti jungtinės veiklos partnerį ar Subjektą, kurio pajėgumais remiasi Rangovas, kitu asmeniu, kuris atitinka visus jam pagal Pirkimo dokumentus taikomus reikalavimus, jeigu Užsakovas su tuo sutinka. Tuo tikslu Šalys privalo sudaryti Susitarimą 13 straipsnyje „Pakeitimai ir korekcijos“ nustatyta tvarka. Toks asmens pakeitimas negali lemti kitų esminių Sutarties pakeitimų ir taip negali būti siekiama išvengti VPĮ arba PĮ taikymo.   5.1.3. Susitarimai dėl tiesioginio atsiskaitymo su Subrangovais  Subrangovai turi teisę pasinaudoti tiesioginio atsiskaitymo galimybe, raštu pateikdami prašymą Užsakovui.  Tuo atveju, kai Subrangovas išreiškia norą pasinaudoti tiesioginio atsiskaitymo galimybe, Užsakovas ir Rangovas privalo sudaryti su Subrangovu trišalį susitarimą. Susitarimo forma derinama tarp Šalių. |
| **8 straipsnis. Pradžia, uždelsimai ir sustabdymas** | | |
| **8.1 punktas** | | **Darbo pradžia** |
|  | | ***Pakeisti 8.1 punkto pirmą pastraipą ir ją išdėstyti taip:***  Inžinierius, likus ne mažiau nei 14 dienų iki Darbų pradžios dienos, privalo informuoti Rangovą Pranešimu, kuriame nurodo Darbų pradžios datą. Darbų pradžios data turi nustatyta per 28 dienas po to, kai sudaroma Sutartis. |
| **8.2. punktas** | | **Užbaigimo terminas** |
|  | | ***Papildyti 8.2 punktą antra pastraipa ir ją išdėstyti taip:***  Darbai privalo būti tinkamai užbaigti per konkrečiųjų sąlygų A dalyje nurodytą terminą. |
| **8.5. punktas** | | **Užbaigimo termino pratęsimas** |
|  | | ***Pakeisti 8.5 punktą ir jį išdėstyti taip:***  Rangovas neturi teisės į Užbaigimo termino pratęsimą dėl Darbų, nurodytų Pirkimo techninėje specifikacijoje.  Rangovas turi teisę į Užbaigimo termino pratęsimą, jeigu buvo atliktas Sutarties keitimas dėl keičiamų ir/ar papildomų Darbų įsigijimo ir dėl to Pradinė sutarties vertė, padidėjo daugiau nei 10 (dešimt) procentų. |
| **8.9. punktas** | | **Sustabdymas Užsakovo iniciatyva** |
|  | | ***Papildyti 8.9 punktą ketvirta pastraipa ir ją išdėstyti taip:***  Inžinierius turi teisę sustabdyti Darbus, pranešdamas Rangovui, nurodydamas tikslų arba apytikslį terminą, kuriam sustabdo Darbus (jeigu įmanoma), ir nurodydamas sustabdymo priežastis. Sustabdymo priežastys gali būti:  a) Užsakovui būtinas papildomas laikas įvykdyti viešojo pirkimo procedūras, kurių neįvykdžius negalima tęsti Darbų;  b) trečiųjų šalių įtaka;  c) kitos aplinkybės, kurios nebuvo žinomos Pirkimo vykdymo metu ir su kuriomis būtų susidūręs bet kuris rangovas ir (ar) užsakovas.  ***Papildyti 8.9 punktą penkta pastraipa ir ją išdėstyti taip:***  Rangovas turi teisę sustabdyti Darbus, pranešdamas Inžinieriui ir Užsakovui, per žiemos pertrauką (nuo gruodžio 15 d. iki kovo 15 d. arba per kitą Užsakovo užduotyje nurodytą žiemos pertraukos laiką), jeigu jos metu tokie Darbai negali būti atliekami pagal Darbų dokumentuose ar Įstatymuose jiems keliamus technologinius reikalavimus ir nustatytus sprendinius dėl netinkamų klimatinių sąlygų.    ***Papildyti 8.9 punktą šešta pastraipa ir ją išdėstyti taip:***  Po to, kai Inžinierius praneša Rangovui apie Darbų atnaujinimą Užbaigimo terminas pratęsiamas likusiam Užbaigimo terminui, kuris buvo likęs iki Darbų sustabdymo. |
| **10 straipsnis. Perdavimas Užsakovui** | | |
| **10.1 punktas** | | **Darbų ir Darbų grupių perėmimas** |
|  | | ***Papildyti 10.1. punkto pirmą pastraipą ir išdėstyti ją taip:***  f) Rangovas atliko statybos užbaigimo procedūras, kurios nustatytos Lietuvos Respublikos statybos įstatymo ir STR 1.05.01:2017 „Statybą leidžiantys dokumentai. Statybos užbaigimas. Statybos sustabdymas. Savavališkos statybos padarinių šalinimas. Statybos pagal neteisėtai išduotą statybą leidžiantį dokumentą padarinių šalinimas“ ir gavo statybos užbaigimo dokumentus. |
| **13 straipsnis. Pakeitimai ir pataisymai** | | |
| **13.1 punktas** | | **Teisė daryti pakeitimus** |
|  | | ***Pakeisti 13.1. punktą ir išdėstyti jį taip:***  Inžinierius gali bet kuriuo metu iki Darbų Priėmimo – perdavimo akto išdavimo inicijuoti Pakeitimus pagal 13.3. punktą *[Pakeitimų tvarka].*  Kiekvienas Pakeitimas gali apimti:   1. Bet kurio Sutartyje numatyto darbo kiekių keitimus; 2. Bet kokių darbų atsisakymą ir/arba keitimą kitais, kai vieni Darbai yra keičiami kitais, laikoma, kad Darbai, kurie nebus vykdomi yra atsisakomi darbai, o juos pakeičiantys darbai yra papildomi darbai; 3. Bet kokį papildomą darbą, Įrenginius, Medžiagas ar paslaugas, kurios yra būtino užbaigti Darbus, įskaitant su tuo susijusius Baigiamuosius bandymus, gręžinius bei kitus bandymus ir tyrimus;   Inžinierius gali inicijuoti Pakeitimus jeigu:  a) papildomų Darbų vertė neviršija 15 (penkiolikos) procentų Pradinės sutarties vertės esant šioms aplinkybėms:   1. duomenų apie inžinerinius tinklus, kitus objekte esančius statinius, jų įrengimą nebuvimas arba klaidingi duomenys; 2. darbus kontroliuojančių institucijų ar teisės aktų, susijusių su vykdomais Darbais, reikalavimų pasikeitimas Sutarties vykdymo metu; 3. įvykdyto ar vykdomo projekto vientisumo užtikrinimas; 4. kai būtina atlikti papildomą, Sutartyje nenumatytą, Darbą, be kurio Rangovas negali tinkamai įvykdyti Sutarties; 5. kai Techniniame darbo projekte nurodytos Medžiagos, Įranga ar kt. turi būti keičiamos kitomis, ne brangesnėmis ir ne blogesnių savybių, medžiagomis, įranga, prekėmis, nes jos negaminamos (neparduodamos) ir pateikiami tai įrodantys dokumentai.   b) būtina iš Rangovo pirkti papildomų darbų, kurie nebuvo įtraukti į pirminį pirkimą, kai yra visos šios sąlygos kartu:   1. Rangovo pakeitimas negalimas dėl ekonominių ar techninių priežasčių (pavyzdžiui, dėl pagal pirminį pirkimą įsigytos Įrangos, paslaugų ar įrenginių pakeičiamumo ir sąveikumo reikalavimų užtikrinimo) ir dėl to, kad Užsakovui sukeltų didelių nepatogumų ar nemažą išlaidų dubliavimą; 2. atskiro pakeitimo vertė neviršija 50 procentų, o bendra atskirų pakeitimų pagal šį punktą vertė – 100 procentų Pradinės Sutarties vertės;   c) kai kiekio (apimties) keitimo poreikis atsirado dėl aplinkybių, kurių protingas ir apdairus Užsakovas negalėjo numatyti, ir kai kartu yra visos šios sąlygos:   1. pakeitimas iš esmės nepakeičia Sutarties pobūdžio; 2. atskiro pakeitimo vertė neviršija 50 procentų, o bendra atskirų pakeitimų pagal šį punktą vertė – 100 procentų Pradinės Sutarties vertės. Tokiais pakeitimais negali būti siekiama išvengti Pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatyme pirkimui nustatytos tvarkos taikymo. 3. nenumatytos aplinkybės reiškia aplinkybes, kurių nebuvo įmanoma nuspėti, nepaisant to, kad Užsakovas pagrįstai apdairiai rengėsi pradiniam Sutarties sudarymui, atsižvelgdamas į visas jo turimas priemones, konkretaus projekto pobūdį ir charakteristikas, gerąją praktiką atitinkamoje srityje ir poreikį užtikrinti tinkamą panaudotų išteklių ir numatomos Sutarties vertės santykį rengiantis ją sudaryti;   d) kai kiekio (apimties) keitimas, neatsižvelgiant į jo vertę, nėra esminis, kaip nustatyta PĮ 97 straipsnio 4 dalyje; |
| **13.3 punktas** | | **Pakeitimų tvarka** |
|  | | ***Papildyti 13.3 punkto pirmoje pastraipoje įterpti:***  Pakeitimai įforminami atliekant Sutarties Pakeitimą, kurį pasirašo Inžinierius, Rangovas ir Užsakovas. |
| **13.7 punktas** | | **Korekcijos dėl pokyčių išlaidose** |
|  | | ***Pakeisti 13.7 punktą ir išdėstyti jį taip:***  Visais atvejais, Įstatymais pakeitus pridėtinės vertės mokesčio (PVM) dydį arba mokėjimo tvarką, tokie pakeitimai turi būti taikomi toms PVM sąskaitoms faktūroms, kurias Rangovas sudaro po tokių pakeitimų įsigaliojimo, be atskiro Šalių susitarimo. Tokiu atveju Sutarties kaina be PVM nekeičiama.  Rangovui mokėtinos sumos koreguojamos jeigu Lietuvos Respublikos statistikos departamento (www.stat.gov.lt) kas mėnesį skelbiamo statybos sąnaudų elementų kainų indekso pagal statinių tipą „Inžineriniai tinklai“ (toliau – SSKI) reikšmė pakinta daugiau kaip 5 (penkiais) proc., tokia tvarka:  a) Darbų įkainiai perskaičiuojami dėl kainų lygio pokyčio juos padauginant iš SSKI pokyčio koeficiento, kuris apskaičiuojamas pagal toliau nurodytą formulę:  K = IPb / IPr, kur:  K – SSKI pokyčio koeficientas;  IPr – SSKI reikšmė laikotarpio pradžioje;  IPb – SSKI reikšmė laikotarpio pabaigoje.  b) Darbų įkainiai perskaičiuojami pagal žemiau pateiktą formulę:  Cpn = Sn x(1+ K/100), kur  Cpn – perskaičiuotas įkainis;  Sn - Sutartyje numatytas įkainis;  K – SSKI pokyčio koeficientas;  c) Laikotarpis yra bet koks laikotarpis, kurio pradžia yra ne ankstesnė, negu pasiūlymų pateikimo pirkime termino (t. y. pirkimo dokumentuose nustatyta pasiūlymo pateikimo data) pabaigos mėnuo ir ne vėlesnė, negu paskutiniojo atliktų Darbų akto pagal Sutartį sudarymo diena. Pvz., jei pasiūlymo pateikimo galutinis terminas pirkimo dokumentuose buvo nurodytas 2021-03-15, pirmą kartą perskaičiuojant įkainius IPr (SSKI reikšmė laikotarpio pradžioje) naudojama kovo mėn. SSKI. Tuo atveju, kai, pvz., SSKI pokytis didesnis kaip 5 proc., koeficiento K apskaičiavimui kaip IPb (SSKI reikšmė laikotarpio pabaigoje) naudojamas paskutinis tuo metu žinomas indeksas.  d) Šalys privalo sudaryti susitarimą dėl įkainių perskaičiavimo per 10 darbo dienų nuo Šalies prašymo kitai Šaliai perskaičiuoti kainą pateikimo dienos. Šalys privalo susitarime nurodyti SSKI reikšmę laikotarpio pradžioje, SSKI reikšmę laikotarpio pabaigoje ir jos nustatymo datą, SSKI pokyčio koeficientą perskaičiuotą pradinės sutarties vertę, perskaičiuotą statybos darbų, sutarties įvykdymo užtikrinimo ir Rangovo civilinės atsakomybės privalomojo draudimo sumą (šios sumos turi būti padauginamos iš SSKI pokyčio koeficiento) bei kitą perskaičiavimui reikšmingą informaciją;  e) po to, kai Šalys sudaro Susitarimą dėl kainos perskaičiavimo, perskaičiuota kaina taikomi Statybos darbams, kurie yra įtraukiami į atliktų darbų aktus (kaip per ataskaitinį laikotarpį atlikti Darbai), Rangovo pateikiamus po Šalies prašymo kitai Šaliai perskaičiuoti kainą pateikimo. Jeigu dėl susitarimo sudarymui reikalingo laiko gali vėluoti atliktų darbų aktų pateikimas, Rangovas turi teisę:   1. arba pateikti atliktų darbų aktą su neperskaičiuota kaina ir perskaičiavimą atlikti kitame atliktų darbų akte; 2. arba sustabdyti atliktų darbų akto pateikimą iki bus perskaičiuota kaina; 3. Sutarties kainos peržiūra atliekama ne dažniau nei kas 6 mėnesiai. 4. vėlesnis kainos perskaičiavimas negali apimti laikotarpio, už kurį jau buvo atliktas perskaičiavimas; 5. jeigu Darbai vėluoja dėl Rangovo kaltės kaina neperskaičiuojama. |
| **14 straipsnis. Sutarties kaina ir mokėjimas** | | |
| **14.2 punktas** | | **Išankstinis mokėjimas** |
|  | | ***Pakeisti 14.2. p. pirmą pastraipą ir išdėstyti ją taip:***  Rangovas turi teisę prašyti Užsakovo sumokėti visą Konkrečiųjų sutarties sąlygų A dalyje nurodytą avansą arba sumokėti tik dalį avanso. Rangovas, norėdamas gauti avansą ar jo dalį, privalo pateikti Užsakovui prašymą ir avanso grąžinimo užtikrinimą, atitinkantį Konkrečiųjų sąlygų B dalies 4.2.3. p. reikalavimus. |
| **14.3 punktas** | | **Tarpinio mokėjimo prašymas** |
|  | | ***Papildyti 14.3 punktą trečia pastraipa ir išdėstyti ją taip:***  Rangovas iki kiekvieno kalendorinio mėnesio 5 dienos sąskaitas faktūras privalo pateikti elektroniniu būdu:  a) elektroninės sąskaitos faktūros, atitinkančios Europos elektroninių sąskaitų faktūrų standartą, kurio nuoroda paskelbta 2017 m. spalio 16 d. Komisijos įgyvendinimo sprendime (ES) 2017/1870 dėl nuorodos į Europos elektroninių sąskaitų faktūrų standartą ir sintaksių sąrašo paskelbimo pagal Europos Parlamento ir Tarybos direktyvą 2014/55/ES (OL 2017 L 266, p. 19), teikiamos Paslaugų teikėjo pasirinktomis elektroninėmis priemonėmis;  b) Europos elektroninių sąskaitų faktūrų standarto neatitinkančios elektroninės sąskaitos faktūros teikiamos tik naudojantis informacinės sistemos „SABIS“ priemonėmis (elektroninės paslaugos „SABIS“ svetainė pasiekiama adresu sabis.nbfc.lt);  c) Užsakovas elektronines sąskaitas faktūras priima ir apdoroja naudodamasis informacinės sistemos „SABIS“ priemonėmis. Elektroninė sąskaita faktūra suprantama kaip sąskaita faktūra, išrašyta, perduota ir gauta tokiu elektroniniu formatu, kuris sudaro galimybę ją apdoroti automatiniu ir elektroniniu būdu. |
| **14.10 punktas** | | **Mokėjimo paraiška užbaigus darbus** |
|  | | ***Pakeisti pirmos 14.10 punkto pastraipos pirmą sakinį ir išdėstyti jį taip:***  Rangovas per 28 dienas nuo Darbų Užbaigimo datos privalo pateikti Inžinieriui Mokėjimo paraišką apie užbaigtus darbus su patvirtinamais dokumentais pagal 14.3 punktą [Tarpinio mokėjimo prašymas], kurioje nurodoma: |
| **14.15 punktas** | | **Mokėjimo valiutos** |
|  | | ***Pakeisti 14.15 punktą ir jį išdėstyti taip:***  Sutarties valiuta yra euras (Eur). |
| **15 straipsnis. Sutarties nutraukimas Užsakovo iniciatyva** | | |
| **15.2 punktas** | | ***Pakeisti 15.2. punktą ir išdėstyti jį taip:***  Užsakovas turi teisę vienašališkai ne teismo tvarka nutraukti Sutartį, jeigu Rangovas (bet kuris Rangovo jungtinės veiklos partneris) padaro esminį Sutarties pažeidimą, tai yra:  a) nevykdo Darbų arba vykdo Darbus akivaizdžiai per lėtai, kad spėtų juos užbaigti per Darbų terminus, ir, gavęs Užsakovo pretenziją dėl vėlavimo, nesiima Darbų paspartinimo priemonių;    b) pažeidžia Darbų terminus ir priskaičiuotų netesybų už vėlavimą suma viršija 20% Pradinės sutarties vertės;  c) pažeidžia Darbų terminus ir dėl Darbų vėlavimo Darbai praranda prasmę Užsakovui, jeigu tokia sąlyga buvo nurodyta Užsakovo užduotyje;  d) nepasiekia minimalių ekonominio naudingumo kriterijų reikšmių ir parametrų ir, gavęs Užsakovo pretenziją, neištaiso pažeidimų;  e) neįvykdo visų Įstatymų ir Sutarties reikalavimų ir dėl to statinys neturi įprastai reikalaujamų ir (arba) Įstatymuose bei Sutartyje numatytų savybių ir (arba) negali būti naudojamas pagal paskirtį per numatytąją statinio gyvavimo trukmę;  f) padaro kitą Sutarties pažeidimą, kuris atitinka esminio Sutarties pažeidimo požymius, nurodytus Lietuvos Respublikos civiliniame kodekse, ir, gavęs Užsakovo pretenziją, neištaiso pažeidimo;  g) tampa nemokus, jam iškelta restruktūrizavimo ar bankroto byla, arba inicijuotos ar pradėtos likvidavimo procedūros, arba jo turtą pradeda valdyti teismas ar bankroto administratorius, arba jo veikla yra sustabdyta ar apribota arba jo padėtis pagal šalies, kurioje jis registruotas, Įstatymus yra tokia pati ar panaši, arba jis su kreditoriais yra sudaręs taikos sutartį (Rangovo ir kreditorių susitarimą tęsti Rangovo veiklą, kai Rangovas prisiima tam tikrus įsipareigojimus, o kreditoriai sutinka savo reikalavimus atidėti, sumažinti ar jų atsisakyti) ir nepateikia Užsakovui pagrįstų įrodymų, kad sugebės tinkamai įvykdyti Sutartį, bei neištaiso pažeidimo gavęs Užsakovo pretenziją; kai tokias sąlygas atitinka Rangovo jungtinės veiklos partneris ar Subjektas, kurio pajėgumais remiasi Rangovas, ir Šalys nesusitaria dėl tokio asmens pakeitimo kitu.  Užsakovas privalo vienašališkai ne teismo tvarka nutraukti Sutarties Pakeitimą, jeigu toks Pakeitimas buvo sudarytas pažeidžiant imperatyviąsias Įstatymų nuostatas. Jeigu tik dalis Sutarties Pakeitimo pažeidžia imperatyviąsias Įstatymų nuostatas, turi būti nutraukta tik tokia Sutarties Pakeitimo dalis, jeigu galima daryti prielaidą, kad Sutarties Pakeitimas būtų buvęs sudarytas ir neįtraukiant neteisėtosios dalies.  Užsakovas privalo iš anksto ne mažiau nei prieš 30 dienų įspėti Rangovą apie Sutarties ar Sutarties Pakeitimo nutraukimą. Įspėjimas gali būti nurodytas pretenzijoje. Sutartis arba Sutarties Pakeitimas laikomas nutrauktu kitą dieną po įspėjimo termino pabaigos. |
| **21 straipsnis. Ginčai ir arbitražas** | | |
| **21.1 -21.8. punktai** | | **Ginčai ir arbitražas** |
|  | | ***Pakeisti 21.1 - 21.8. punktus ir išdėstyti juos taip:***  Bet kokie ginčai, nesutarimai ar reikalavimai, kylantys iš Sutarties arba susiję su Sutartimi, jos pažeidimu, nutraukimu ar galiojimu, visų pirma privalo būti sprendžiami derybomis tarp Šalių vadovų.  Bet kuri Šalis gali inicijuoti ginčą, išsiųsdama pretenziją kitos Šalies vadovui. Pretenzijoje turi būti nurodyta, kad ji teikiama pagal šį straipsnį.  Abi Šalys turi nedelsdamos suteikti abiejų Šalių vadovams visą informaciją, kurios, nagrinėjant ginčą, gali prireikti Šalių vadovams, kad jie galėtų priimti sprendimą kilusiame ginče.  Abiejų Šalių vadovai turi susitarti dėl ginčo išsprendimo. Šalių vadovų priimtas bendras sprendimas yra privalomas Šalims ir Šalys privalo nedelsdamos jį vykdyti.  Jeigu Šalys taikiai neišsprendžia ginčo per 30 dienų (arba per kitą Šalių sutartą terminą) po to, kai Šalis gauna kitos Šalies pretenziją pagal šį straipsnį, arba jeigu viena iš Šalių nevykdo Šalių vadovų sprendimo, arba jeigu nepradedamos Šalių vadovų derybos, Šalys privalo bandyti išspręsti ginčą mediacijos būdu.  Bet kuri Šalis turi teisę inicijuoti mediacijos procedūrą pagal Lietuvos Respublikos mediacijos įstatymą, išsiųsdama atitinkamą pranešimą kitos Šalies vadovui su pasiūlymu dėl mediatoriaus kandidatūros (ar kelių alternatyvių kandidatūrų). Šalys turi raštu susitarti dėl mediatoriaus kandidatūros kaip galima greičiau, bet ne vėliau nei per 21 dieną po to, kai Šalis gauna kitos Šalies pranešimą su pasiūlymu dėl mediatoriaus kandidatūros.  Jeigu Šalys per nustatytą terminą nesusitaria dėl mediatoriaus kandidatūros, arba neišsprendžia ginčo mediacijos būdu (nesudaro taikos sutarties) per 90 dienų (arba per kitą Šalių sutartą terminą) po to, kai Šalys raštu susitaria dėl mediatoriaus kandidatūros, arba jei Šalis nevykdo Šalių sudarytos taikos sutarties, tuomet toks ginčas, nesutarimas ar reikalavimas, kylantis iš šios Sutarties arba susijęs su ja, ar jos pažeidimu, nutraukimu arba negaliojimu, yra galutinai sprendžiamas Lietuvos Respublikos teismuose.  Kilę ginčai nesudaro pagrindo Šalims atsisakyti vykdyti savo prievoles pagal Sutartį.. |

Pridedama:

1. Subrangovų sąrašo forma;

2. Specialistų sąrašas.